Počela registracija za DIDS 2019

Od juče je zvanično počela registracija posetilaca za prisustvo na jubilarnoj, desetoj konferenciji DIDS 2019, koju organizuje Fondacija „Registar nacionalnog internet domena Srbije“ (RNIDS). Registracija se vrši putem veb-sajta na adresama дидс.срб i dids.rs.
[bookmark: _GoBack]DIDS je najposećenija konferencija o internetu u Srbiji, a ove godine biće održana 5. marta u hotelu “Metropol Palace” u Beogradu. Tema ovogodišnje konferencije je nužnost transformacije za opstanak u digitalizovanom svetu, a cilj je da ponudi odgovore na pitanja kako uhvatiti korak sa promenama koje se svuda oko nas već dešavaju. Zbog toga slogan Dana internet domena Srbije ove godine glasi „Digitalna transformacija je već počela“.
Kao i svih prethodnih godina, DIDS je otvoren i besplatan za sve posetioce, ali je zbog ograničenog broja mesta registracija obavezna.
